TU โชว์กำไร Q2 โตทะลุ 3.2 พันลบ. รับยอดขายอาหารทะเล – แช่แข็งพุ่ง เคาะปันผล 0.45 บ.
TU โชว์กำไรไตรมาส 2/64 โต 36% ทะลุ 3.2 พันลบ. จากปีก่อนกำไร 1.7 พันลบ. รับยอดขายอาหารทะเล - อาหารแช่แข็งพุ่ง เคาะปันผล 0.45 บ. ขึ้น XD 20 ส.ค.64 กำหนดจ่าย 7 ก.ย.64
TU โชว์กำไรไตรมาส 2/64 โต 36% ทะลุ 3.2 พันลบ. รับยอดขายอาหารทะเล - อาหารแช่แข็งพุ่ง เคาะปันผล 0.45 บ. จ่าย 7 ก.ย.64
9 ส.ค. 2564

บริษัท ไทยยูเนี่ยน กรุ๊ป จำกัด (มหาชน) หรือ TU รายงานผลการดำเนินงานงวดไตรมาส 2 และงวดครึ่งแรกของปี 2564 มีกำไรสุทธิ ดังนี้

โดยบริษัทมียอดขายในไตรมาสที่ 2/2564 ที่ 35,883 ล้านบาท สูงขึ้นถึง 8.6% จากไตรมาสเดียวกันปีก่อน เนื่องจากยอดขายอาหารทะเลแช่แข็ง และแช่เย็นเพิ่มสูงขึ้น 28.7% จากไตรมาส 2/2563 และยอดขายธุรกิจอาหารสัตว์เลี้ยงและผลิตภัณฑ์เพิ่มมูลค่ำสูงขึ้น 12.5% จาก ไตรมาส 2/2563 ขณะที่ยอดขายกลุ่มอาหารทะเลแปรรูปลดลง 6.8% จากไตรมาส 2/2563 โดยยอดขายรวมยังเติบโตอย่างแข็งแกร่งที่ 11.4% เมื่อเทียบกับไตรมาส 2/2562 ก่อน COVID-19
ทั้งนี้ เนื่องจากธุรกิจหลักเติบโตสูงจากอัตรากำไรที่ดีขึ้น และการฟื้นตัวของธุรกิจ Red Lobster กำไรสุทธิจากการดำเนินงานปรกติอยู่ที่ 2,448 ล้านบาท เพิ่มขึ้น 42.6% จากไตรมาส 2/2563 โดยมีรายการพิเศษเป็นค่าใช้จ่ายการด้อยค่าเงินลงทุน TMAC มูลค่า 105 ล้านบาท
พร้อมกันนี้ บริษัทฯได้ประกาศจ่ายเงินปันผลระหว่างกาลที่ 0.45 บาท/หุ้น โดยวันที่ไม่ได้รับสิทธิปันผล (XD) คือ 20 ส.ค. 2564 และวันที่จ่ายปันผลคือ 7 ก.ย. 2564